《友人酌罢口号》
明代·杨起元

一樽寒雨拥寒襟，笑语今知契分深。千古孰论无畏志，万金难博不疑心。

空烦鞍马归泥滑，独眺檐鸦下晚林。嗣后可能念真率，不妨乘兴抱瑶琴。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。